钦定古今图书集成/明伦汇编/官常典/第129卷 > 有虞氏
## 钦定古今图书集成/明伦汇编/官常典/第129卷 > 有虞氏

### 帝舜申锡群后封黄帝之后十有九侯伯封豢龙氏于鬷川

按《诗经大雅》：“厥初生民，时维姜嫄，生民如何，克禋克
祀，以弗无子。履帝武敏歆，攸介攸止，载震载夙，载生
载育，时维后稷，诞弥厥月，先生如达，不坼不副，无菑
无害，以赫厥灵。上帝不宁，不康禋祀，居然生子，诞寘
之隘巷，牛羊腓字之，诞寘之平林，会伐平林，诞寘之
寒冰，鸟覆翼之。鸟乃去矣，后稷呱矣，实覃实𬣙，厥声”
载路。诞实匍匐，克岐克嶷，以就口食。蓺之荏菽，荏菽
斾斾，禾役穟穟，麻麦幪幪，瓜瓞唪唪。诞后稷之穑，有
相之道，茀厥丰草，种之黄茂，实方实苞，实种实褒，实
发实秀，实坚实好，实颖实栗。即有邰家室，诞降嘉种，
维秬维秠，维穈维𦬊。恒之秬秠，是获是亩；恒之穈𦬊，
是任是负，以归肇祀，诞我祀如何？或舂或揄，或簸或
蹂。释之叟叟，烝之浮浮。载谋载惟，取萧祭脂，取羝以
軷，载燔，载烈以兴。嗣岁，卬盛于豆。于豆于豋，其香始
升，上帝居歆，胡臭亶时，后稷肇祀，庶无罪悔，以迄干
今。

〈传〉邰，《姜嫄》之国也。尧见天因邰而生后稷，故国后稷于邰，命使事天以显神，顺天命耳。〈笺〉以此成功，尧改封于邰，就其成国之家室，无变更也。〈疏〉此邰为后稷之母家，其国当自有君。所以得封后稷者，或时君绝灭，或迁之他所也。郑以姜嫄之夫先为二王之后，是先有国，故言改封。其封早晚，亦无明文。《中候握河纪》云：“尧即政七十年，受《河图》。其末云：‘斯封稷、契，皋陶赐姓号’。”注云：“或云七十二年，斯此封。”三臣止言封号，不道其时即封，此言成功，盖治水毕后，地平天成之时也。稷之功实在尧世，其封于邰，必是尧之封矣。故此笺及传皆以为尧。《周本纪》云：“禹封弃于邰，号曰后稷。”以后稷之号亦起舜时，其言不可信也。

按《商颂·元鸟》篇：“天命元鸟，降而生商。”

〈笺〉鳦遗卵，娀氏之女，简狄吞之而生契，为尧司徒，有功封商。尧知其后将兴，又锡其姓焉

方外，大国是疆。幅陨既长，有娀方将。帝立子生商。

〈笺〉“《帝黑帝》也。”禹敷下土之时，有娀氏之国。亦始广大。有女简狄。吞鳦卵而生契。尧封之于商。

元王桓拨，“受小国是达，受大国是达。率履不越，遂视
既发。”

〈笺〉始尧封之商为小国。舜之末年，乃益其土地为大国，皆能达其教令。〈疏〉知尧封为小国，舜益为大国者，《中候握河纪》说尧云：“斯封稷、契、皋陶，赐姓号。”是尧封之也。考《河命》说舜之事云：“褒赐群臣，赏爵有功。稷、契、皋陶益土地。”是舜益地为大国也。自殷以上，大国百里。

按《左传》昭公二十九年：“晋蔡墨曰：‘古者畜龙，故国有
豢龙氏，有御龙氏。献子曰：‘是二氏者，吾亦闻之，而不
知其故，是何谓也’？对曰：‘昔有飂叔安，有裔子曰董父，
实甚好龙，能求其耆，欲以饮食之，龙多归之，乃扰畜
龙，以服事帝舜，帝赐之姓曰董氏，曰豢龙，封诸鬷川，
鬷夷氏其后也。故帝舜氏世有畜龙’’。”

〈注〉飂，古国也。叔安，其君名豢龙，官名。官有世功则以官氏。鬷水上夷，皆董姓。

按《史记殷本纪》：契佐禹治水有功。帝舜乃命契曰：“百
姓不亲，五品不训，汝为司徒，而敬敷五教。”在宽封于
商，赐姓子氏。契兴于唐虞大禹之际，功业著于百姓，
百姓以平。按《周本纪》：帝尧举弃为农师，天下得其
利，有功。帝舜曰：“弃，黎民始饥，尔后稷播时百谷。”封弃
于邰，号曰后稷，别姓姬氏。后稷之兴，在陶唐、虞夏之
际，皆有令德。

按《路史》：“帝颛顼高阳氏取胜奔氏曰娽，生伯称、卷章、
季禺三人。卷章取梎水氏，曰娇，生犁及回。回食于吴，
是曰吴回。生陆终，取鬼方氏，曰嬇𣎜，三年生子六人：
曰樊，曰惠连，曰篯，曰求言，曰晏安，曰季连。”以六月六
日拆左而三人生，剖右而三人出。樊为己姓，封昆吾。
昆吾为夏伯主顾、温、苏、扈、廖、董、诸、斟、祝、产，皆己分也。
廖有叔安，别封于董。董父以豢龙事虞，封于鬷川。又
别为鬷夷，更为关龙。廖董关龙，则夏灭之，鬷则商灭
之。　帝喾高辛氏，上妃有骀氏，曰姜嫄，清净专一，好
稼穑，衣帝衣，履帝敏居期而生弃，弃惟元子，披颐象
亢，弃之每异，嫄乃收之，爰名曰弃，而字之曰度辰。性
敷而仁，戏惟稷黍，长研耕稼，为唐天官，及事虞夏，以
耕织为本。虞帝乃国之漦，号后稷。次妃有娀氏曰简
狄，生𥜿。𥜿，契也。聪明而仁，尧命司徒，使布五教而民
辑。及虞不废，是以受商，赐姓子氏，商人谓之元王子
昭明，居砥石，生相土，克承商业，始居商丘，出长诸侯，
威武烈烈。至孙冥为司空，世事虞夏，十有二世而汤
遂兴。　有虞氏作封黄帝之后一十有九侯伯，其得
资者为资氏。𫑫氏，得郮者为郮氏、辅氏，得虔者为虔
氏；得寇者为寇氏。“口引氏、刘氏国于郦者为郦氏、俪
氏、食其氏、侍其氏国于翟者为翟氏。籴氏、狄氏于詹
者为詹氏。自詹移葛，则为葛氏。詹葛氏，　帝舜，有虞
氏，申锡群后，封弃百里之骀，赐姓妘氏；封契七十里
之商，赐姓子氏，迁伯禹，夏，赐姓姒氏，皆益命以为公。
皋陶能刑于封之”皋。而益涤鸿奏，庶鲜食于封之梁。
伯夷次禹，能礼于神，爰封之吕。